อันตราย! สารกัมมันตรังสีรั่วไหลย่านพหลโยธิน
อันตราย! สารกัมมันตรังสี โคบอลต์ 60 รั่วไหลภายในซอยพหลโยธิน 24 แยก 2-1 พื้นที่เขตจตุจักร
12 พ.ค. 2559

ผู้สื่อข่าวรายงานว่า เมื่อเวลา 15.12 น. ของวันนี้ (12 พ.ค.) ได้เกิดเหตุสารเคมีรั่วไหลภายในซอยพหลโยธิน 24 แยก 2-1 พื้นที่เขตจตุจักร โดยลักษณะที่เกิดเหตุเป็นโกดังคอนกรีต 2 ชั้น ทั้งนี้จากการตรวจสอบแล้วคาดว่าจะเป็นสารกัมมันตรังสี โคบอลต์ 60 ซึ่งเป็นสารอันตราย ซึ่งขณะนี้เจ้าหน้าที่สถานีดับเพลิงสุทธิสารได้ทำการปิดกั้นบริเวณจุดเกิดเหตุในระยะ 200 เมตร พร้อมทั้งอพยพประชาชนออกจากจุดดังกล่าวเรียบร้อยแล้ว
ล่าสุดเวลา 15.35 น.เจ้าหน้าที่สำนักงานปรมาณูเพื่อสันติถึงที่เกิดเหตุ ส่วนรายละเอียดอยู่ระหว่างการตรวจสอบ